CELEX: 32007R0092
Language: da
Date: 2007-01-30 00:00:00
Title: Kommissionens forordning (EF) nr. 92/2007 af 30. januar 2007 om fastsættelse af en supplerende mængde rårørsukker med oprindelse i AVS-staterne og Indien til levering til raffinaderierne for produktionsåret 2006/07

31.1.2007   
            
            
               DA
            
            
               Den Europæiske Unions Tidende
            
            
               L 22/10
            
         
      KOMMISSIONENS FORORDNING (EF) Nr. 92/2007
   af 30. januar 2007
   om fastsættelse af en supplerende mængde rårørsukker med oprindelse i AVS-staterne og Indien til levering til raffinaderierne for produktionsåret 2006/07
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 318/2006 af 20. februar 2006 om den fælles markedsordning for sukker (1), særlig artikel 29, stk. 4, andet afsnit, og
   ud fra følgende betragtninger:
   
               (1)
            
            
               Ifølge artikel 29, stk. 4, i forordning (EF) nr. 318/2006 suspenderes importtolden for en supplerende mængde rårørsukker med oprindelse i de stater, der er nævnt i forordningens bilag VI, for at sikre passende forsyninger til EF-raffinaderierne i hvert af produktionsårene 2006/07, 2007/08 og 2008/09.
            
         
               (2)
            
            
               Den supplerende mængde bør i henhold til artikel 19 i Kommissionens forordning (EF) nr. 950/2006 af 28. juni 2006 om gennemførelsesbestemmelser for produktionsåret 2006/07, 2007/08 og 2008/09 for import og raffinering af sukkerprodukter i forbindelse med visse toldkontingenter og præferenceaftaler (2) beregnes på grundlag af en udtømmende EF-forsyningsopgørelse for råsukker. For produktionsåret 2006/07 viser opgørelsen, at der er behov for at importere en supplerende mængde råsukker, så EF-raffinaderiernes forsyningsbehov kan blive dækket.
            
         
               (3)
            
            
               Kommissionens forordning (EF) nr. 1249/2006 af 18. august 2006 om fastsættelse af den supplerende mængde rårørsukker med oprindelse i AVS-staterne og Indien til levering til raffinaderierne fra 1. juli 2006 til 30. september 2007 (3) fastsatte en foreløbig supplerende mængde på 82 500 t for at dække det mest nødvendige forsyningsbehov i de første måneder af produktionsåret 2006/07. Da der ikke vil blive trukket sukker tilbage fra markedet i henhold til artikel 19 i forordning (EF) nr. 318/2006, vil det traditionelle behov for forsyning med sukker til raffinering, jf. artikel 29, stk. 1, i nævnte forordning, ikke blive nedsat. Endvidere er den portugisiske sukkerkvote blevet nedsat med mere end 50 % i produktionsåret 2006/07. Derfor skal der i overensstemmelse med artikel 29, stk. 2, litra b), i forordning (EF) nr. 318/2006 foretages en forhøjelse på 35 000 t af det traditionelle forsyningsbehov, der er fastsat i artikel 29, stk. 1, for Portugal.
            
         
               (4)
            
            
               For at sikre passende forsyninger til EF-raffinaderierne er det derfor hensigtsmæssigt at fastsætte en supplerende mængde supplerende sukker på 120 000 t for produktionsåret 2006/07.
            
         
               (5)
            
            
               Disse passende forsyninger til raffinaderierne kan kun sikres, hvis de traditionelle eksportaftaler mellem de begunstigede lande overholdes. Det er derfor nødvendigt med en opdeling på modtagerlande eller -landegrupper. For Indien svarer de mængder, der er fastsat i forordning (EF) nr. 1249/2006, allerede til den traditionelle importmængde. Der er derfor åbnet en begrænset mængde på 3 500 t for Indien. De resterende mængder bør fastsættes for AVS-staterne, der kollektivt har forpligtet sig til at gennemføre procedurer for at fordele mængderne imellem sig, så raffinaderierne får de nødvendige forsyninger.
            
         
               (6)
            
            
               Forud for importen af denne supplerende sukkermængde skal raffinaderierne træffe aftale med modtagerlandene om leveringen og forsendelsen. For at gøre det muligt for dem at forberede importlicensernes anvendelse i god tid er det hensigtsmæssigt at fastsætte, at denne forordning træder i kraft fra dagen for offentliggørelsen.
            
         
               (7)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Sukker —
            
         UDSTEDT FØLGENDE FORORDNING:
   Artikel 1
   Ud over de mængder, der er fastsat i forordning (EF) nr. 1249/2006, fastsættes der en supplerende mængde på 120 000 t supplerende rårørsukker, udtrykt som hvidt sukker, for produktionsåret 2006/07:
   
               a)
            
            
               116 500 t udtrykt i hvidt sukker med oprindelse i de stater, der er nævnt i bilag VI til forordning (EF) nr. 318/2006, undtagen Indien
            
         
               b)
            
            
               3 500 t udtrykt i hvidt sukker med oprindelse i Indien.
            
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. januar 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 58 af 28.2.2006, s. 1. Senest ændret ved forordning (EF) nr. 2011/2006 (EUT L 384 af 29.12.2006, s. 1).
   
      (2)  EUT L 178 af 1.7.2006, s. 1. Senest ændret ved forordning (EF) nr. 2031/2006 (EUT L 414 af 30.12.2006, s. 43).
   
      (3)  EUT L 227 af 19.8.2006, s. 22.